smcproject/ml-wiki-sentences huggingface dataset:
ഇത് അന്താരാഷ്ട്ര മേഖലകളും രാജ്യങ്ങളുമായ ആംസ്റ്റർഡാം , പാരീസ് , റോം , വെനിസ് , ഈജിപ്ത് , കരീബിയൻ , എന്നിവയുടെ പേരിലാണ്.
പക്ഷേ, ഇത്രയും വലിയ മാൾ 2005 ൽ തുറന്നതിനു ശേഷം ഇവിടെ അധികം സ്റ്റോറുകളും ഷോപ്പുകളും വന്നിട്ടില്ല.
2008 ലും ഇതിന്റെ 99.2 ശതമാനം ഭാഗവും ഒഴിഞ്ഞാണ് കിടക്കുന്നത്.
ഇതിന്റെ പ്രധാന കാരണം ഇവിടേക്ക് എത്തിച്ചേരാനുള്ള മാർഗ്ഗങ്ങളുടെ അഭാവമാണ്.
2009 ൽ ഈ മാൽ ന്യൂ സൌത്ത് ചൈന മാൾ എന്ന് പുനർനാമകരണം ചെയ്തു.
അവലംബം പുറത്തേക്കുള്ള കണ്ണികൾ Multilingual portal for official website Archived 2007-08-09 at the Wayback Machine .
English presentation of official website Archived 2010-02-22 at the Wayback Machine .
സൗത്ത് കമ്പർലന്റ് ഐലന്റ്സ് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/South_Cumberland_Islands_National_Park
സൗത്ത് കമ്പർലന്റ് ഐലന്റ്സ് ദേശീയോദ്യാനം ഓസ്ട്രേലിയയിലെ ക്യൂൻസ് ലാന്റിൽ സ്ഥിതിചെയ്യുന്ന ഒരു ദേശീയോദ്യാനമാണ് .
ബ്രിസ്ബേനിൽ നിന്നും വടക്കു-പടിഞ്ഞാറായി 831 കിലോമീറ്റർ അകലെയാണിത്.
ഒക്റ്റോബർ മാസത്തിനും മേയ് മാസമാസത്തിനും ഇടയിലുള്ള കാലങ്ങളിൽ കടലിൽ കാണാൻ കഴിയുന്ന മറൈൻ സ്റ്റിങ്ങേഴ്സിനാൽ പ്രശസ്തമാണ് ഈ ദേശീയോദ്യാനം.
സൗത്ത് ഗോവ ഇംഗ്ലീഷ് വിലാസം https://ml.wikipedia.org/wiki/South_Goa ഗോവയിലെ ജില്ലകൾ
ഗോവ സംസ്ഥാനത്തിലെ രണ്ടു ജില്ലകളിൽ ഒന്നാണ് സൗത്ത് ഗോവ .
നോർത്ത് ഗോവയാണ് ഈ സംസ്ഥാനത്തെ മറ്റൊരു ജില്ല.
സൗത്ത് ഗോവയുടെ കിഴക്കും തെക്കും കർണാടകവും , പടിഞ്ഞാറ് അറബിക്കടലും വടക്ക് നോർത്ത് ഗോവയും സ്ഥിതിചെയ്യുന്നു.
കേവലം 1,966ചതുരശ്ര കിലോമിറ്റർ മാത്രമാണ് ഈ കൊച്ചുജില്ലയുടെ വിസ്തീർണം.
എങ്കിലും വിസ്തൃതിയിൽ നോർത്ത് ഗോവയേക്കാളും വലുതാണ് സൗത്ത് ഗോവ.
മ്ഡ്ഗാവാണ് സൗത്ത് ഗോവയുടെ ആസ്ഥാനം.
ഭരണസൗകര്യാർത്ഥം സൗത്ത് ഗോവയെ മഡ്ഗാവ്, മർമഗോവ, കേപേം എന്നിങ്ങനെ മൂന്നയി തിരിച്ചിട്ടുണ്ട്.
കൂടാതെ 6 താലൂക്കുകളും ഈ ജില്ലയിലുണ്ട്.
ഇതും കാണുക നോർത്ത് ഗോവ അവലംബം പുറത്തേക്കുള്ള കണ്ണികൾ സൗത്ത് ഗോവ എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
South Goa District Website
സൗത്ത് പസഡെന
സൗത്ത് പസഡെന , അമേരിക്കൻ ഐക്യനാടുകളിലെ കാലിഫോർണിയയിൽ , ലോസ് ഏഞ്ചലസ് കൗണ്ടിയിൽ ഒരു നഗരമാണ്.
2000 ലെ സെൻസസ് പ്രകാരം 24,292 ആയിരുന്ന ഈ നഗരത്തിലെ ജനസംഖ്യ 2010 ലെ യു.എസ്. സെൻസസ് പ്രകാരം 25,619 ആയി വർദ്ധിച്ചിരുന്നു.
പടിഞ്ഞാറൻ സാൻ ഗബ്രിയേൽ താഴ്വരയിലാണ് ഇത് സ്ഥിതി ചെയ്യുന്നത്.
3.42 ചതുരശ്ര കിലോമീറ്റർ വിസ്തൃതിയുള്ള ഈ നഗരം ഒരിക്കൽ ഇതിന്റെ ഭാഗമായിരുന്നതും വലിയ നഗരവുമായ പസഡെനയ്ക്കും ലോസ് ആഞ്ചലസ് മെട്രോപ്പോളിസിനും ഇടയിലായാണു സ്ഥിതി ചെയ്യുന്നത്.
സൗത്ത് പസഡെനയിലെയും ചുറ്റുപാടുമുള്ള പ്രദേശങ്ങളിലേയും യഥാർത്ഥ നിവാസികൾ തോങ്ക്വ നേഷന്റെ ( ഷോഷോൺ ഭാഷാ  സമൂഹത്തിന്റെ ഭാഗം) ഒരു ശാഖയായിരുന്നതും ലോസ് ആഞ്ചലസ് തടത്തിലെ അധിവാസികളുമായിരുന്ന തദ്ദേശീയ ഹാഹമോഗ്- നാ ഗോത്രത്തിലെ അംഗങ്ങളായിരുന്നു.
ചിത്രശാല കൊളമ്പിയ അവന്യൂ ഗോൾഡ് ലൈൻ ക്രോസിഗ് ഫ്രെമോണ്ട് അവന്യൂ മിഷൻ സ്ടീറ്റിന്റെ വടക്കൻ വശം.
അവലംബം 1 2 ↑ ↑ ↑ ↑ ↑ ↑ ↑ ↑ ↑
സൗത്ത് പെൻഗു മറൈൻ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/South_Penghu_Marine_National_Park Dongyuping Islet The Blue Cave
സൗത്ത് പെൻഗു മറൈൻ ദേശീയോദ്യാനം ( ചൈനീസ് : 澎湖南方四島國家公園 ) തായ്വാനിലെ ഒൻപത് ദേശീയോദ്യാനങ്ങളിൽ ഒന്നാണ് .
ഒൻപതാമത്തെ ഈ ദേശീയോദ്യാനം പെൻഗുവിന്ററെ തെക്ക് സ്ഥിതിചെയ്യുന്നു.
അക്രോപൊറ കോറലിന്റെ വലിയകൂട്ടം ഈ കടൽതീരത്ത് കാണപ്പെടുന്നു.
2014-ൽ  നിലവിൽ വന്ന തായ്വാനിലെ രണ്ടാമത്തെ മറൈൻ ദേശീയോദ്യാനമായ ഈ ദേശീയോദ്യാനം മറൈൻ ദേശീയോദ്യാന ഹെഡ്ക്വാർട്ടേഴ്സിന്റെ നിയന്ത്രണത്തിലാണ് .
20015-ൽ 7278 സന്ദർശകർ ഇവിടെ കാണപ്പെട്ടിരുന്നു.
പെൻഗുവിലെ ഖിമെയ് യുടെയും വൻഗന്റെയും ഇടയിൽ സ്ഥിതിചെയ്യുന്ന ഈ ഉദ്യാനം നാല് പ്രധാന ദ്വീപുകളായി വിഭജിച്ചിരിക്കുന്നു.
ഡോങ്ജിയു , ക്സിയുപിങ്യു , ക്സിജിയു , ഡോൻയുപിങ്യു എന്നിവയാണ്.
ഈ ചെറിയ ദ്വീപുകളിൽ കാണുന്ന ലാവ ഉറഞ്ഞുണ്ടായ പാറകൾ പവിഴപുറ്റുകൾക്ക് വാസസ്ഥലമൊരുക്കുന്നു.
ഒരിക്കൽ ഇവിടെ ആയിരത്തിലധികം ജനങ്ങൾ വസിച്ചിരുന്നു.
ഗതാഗതം, തൊഴിൽ എന്നിവയുടെ അപര്യാപ്തതമൂലം ഇവിടത്തെ ജനസംഖ്യ ഗണ്യമായി കുറഞ്ഞ് വെറും അമ്പത് പേർ മാത്രമായി.
2008-ലെ തണുത്ത കാലാവസ്ഥ ധാരാളം സമുദ്രജീവികളുടെ നാശത്തിനു കാരണമായി.
2010-ൽ ഈ അപകടം വീണ്ടും സംഭവിച്ചു.
ഈ സംഭവത്തിനുശേഷം ഈ ഭാഗത്തെ സമുദ്രജീവികൾ ഗണ്യമായി കുറഞ്ഞു.
പെൻഗുവിന്റെ തെക്കുഭാഗം ഭൂമധ്യരേഖയ്ക്ക് താഴെയായതുകൊണ്ട് ഈ പ്രദേശത്തെ കാര്യമായി ബാധിച്ചില്ല.
പെൻഗുവിലെ ജേംപ്ലാസം ബാങ്ക് സംരക്ഷിക്കാനും ഈ ഭാഗത്തെ ധാരാളം സമുദ്രജീവികളുടെ സംരക്ഷണത്തിനും വേണ്ടിയാണ് 2014 ജൂൺ 8 ന് സൗത്ത് പെൻഗു മറൈൻ ദേശീയോദ്യാനം നിലവിൽ വന്നത്.
2014 ഒക്ടോംബർ 18 ന് ഈ ദേശീയോദ്യാനം തുറന്ന് പ്രവർത്തനമാരംഭിച്ചു.
ഉദ്യാനഭാഗത്തെ മീൻപിടിത്തം നിരോധിച്ചിട്ടുണ്ടെങ്കിലും ചില മീൻപിടിത്തക്കാർക്ക് അനുമതി നൽകിയിയിട്ടുണ്ട്.
മറൈൻ ദേശീയോദ്യാന ഹെഡ്ക്വാർട്ടേഴ്സിന്റെ അഭിപ്രായത്തിൽ നിരോധനം മീൻപിടിത്തത്തെ നിലനിർത്താൻ കൂടുതൽ സഹായിക്കുന്നു.
ഈ ദേശീയോദ്യാനത്തിന്റെ ആകെ വിസ്തീർണ്ണം 358.44 ചതുരശ്രകിലോമീറ്റർ ആണ്.
ഇതിൽ 354.73 ചതുരശ്രകിലോമീറ്റർ പ്രദേശം ജലവും 3.70 ചതുരശ്രകിലോമീറ്റർ കരപ്രദേശവുമാണ്.
ഈ ദ്വീപ് ലാവ ഉറഞ്ഞുണ്ടായ ഭൂപ്രദേശം ആണ്.
ഇവിടെ ഉപേക്ഷിച്ച വീടുകളും കുറച്ച് ക്ഷേത്രങ്ങളും വലിയ കാറ്റിൽ നിന്നും സംരക്ഷിക്കാൻ കല്ലുകൊണ്ട് നിർമ്മിച്ച ഭിത്തികളും ( കായി ഴായി ) കാണപ്പെടുന്നു.
ഡോങ്ജിയുവിൽ ഒരു ലൈറ്റ്ഹൗസും ക്സിജിയുവിൽ ബ്ളൂകേവ് എന്ന കടൽഗുഹയും സ്ഥിതിചെയ്യുന്നു.
അവലംബം External links ഔദ്യോഗിക വെബ്സൈറ്റ്
സൗത്ത് ബട്ടൺ ഐലന്റ് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/South_Button_Island_National_Park
സൗത്ത് ബട്ടൺ ഐലന്റ് ദേശീയോദ്യാനം എന്നത് ഇന്ത്യയുടെ തീരപ്രദേശത്തു നിന്നകന്ന് ആന്റമാൻ നിക്കോബാർ ദ്വീപുകളിൽ സ്ഥിതിചെയ്യുന്ന ദേശിയോദ്യാനമാണ്.
5ച.
മീ ആണ് സംരക്ഷിക്കപ്പെട്ടിരിക്കുന്ന ഈ ദ്വീപിന്റെ വിസ്തീർണ്ണം.
ഈ ദ്വീപും അടുത്ത് സ്ഥിതിചെയ്യുന്ന രണ്ടു ദ്വീപുകളായ നോർത്ത് ബട്ടൺ, മിഡിൽ ബട്ടൺ എന്നിവയോടൊപ്പം റാണി ഝാൻസി സമുദ്ര ദേശീയോദ്യാനത്തിന്റെ ഭാഗമായ ദേശീയ ഉദ്യാനങ്ങളാണ്.
ഇത് തെക്കൻ ആന്റമാൻ ദ്വീപുകളുടെ തീരത്തുനിന്നും അകലെയാണ്.
റാണി ഝാൻസി സമുദ്ര ദേശീയോദ്യാനത്തിന്റെ ഭാഗമാണ് സൗത്ത് ബട്ടൺ ഐലന്റ് ദേശീയോദ്യാനം ഹാവ്ലോക്ക് ദ്വീപിന്റെ തെക്കുപടിഞ്ഞാറ് ഭാഗത്തായി 24കിലോമീറ്റർ മാറി സ്ഥിതി ചെയ്യുന്നു.
മോട്ടോർ ബോട്ടിൽ ഏകദേശം രണ്ടു മണിക്കൂർ യാത്രയുണ്ട് ഈ ദ്വീപിലേക്ക്.
12°13′26″N 93°01′13″E ﻿ / ﻿ 12.22389°N 93.02028°E ﻿ / 12.22389; 93.02028
സൗത്ത് ഒസ്സെഷ്യ ഇംഗ്ലീഷ് വിലാസം https://ml.wikipedia.org/wiki/South_Ossetia
സൗത്ത് ഒസ്സെഷ്യ ( / ə ˈ s ɛ t i ə / ə- SET -ee-ə or / ɒ ˈ s iː ʃ ə / o- SEE -shə ) അല്ലെങ്കിൽ സ്ഖിൻവാലി റീജിയൺ തർക്കത്തിലിരിക്കുന്ന ഒരു പ്രദേശമാണ്.
പരിമിതമായ അംഗീകാരം മാത്രമേ ഈ പ്രദേശത്തിന് ലഭിച്ചിട്ടുള്ളൂ.
പഴയ യു.എസ്.എസ്.ആറിലെ ജോർജ്ജിയൻ സോവിയറ്റ് സോഷ്യലിസ്റ്റ് റിപ്പബ്ലിക്കിന്റെ ഭാഗമായിരുന്ന സൗത്ത് ഒസ്സെഷ്യൻ ഓട്ടോണോമസ് ഒബ്ലാസ്റ്റ് എന്ന പ്രദേശത്തിലാണ് ഈ രാജ്യം സ്ഥിതി ചെയ്യുന്നത്.
കോക്കസസിന്റെ തെക്കുഭാഗത്താണിത്.
1990-ൽ സൗത്ത് ഒസ്സെഷ്യക്കാർ ജോർജ്ജിയയിൽ നിന്നും സ്വാതന്ത്ര്യം പ്രഖ്യാപിച്ചു.
ഇവർ തങ്ങളുടെ പേര് റിപ്പബ്ലിക് ഓഫ് സൗത്ത് ഒസ്സെഷ്യ എന്നാണെന്ന് പ്രഖ്യാപിച്ചു.
ജോർജ്ജിയൻ സർക്കാർ സൗത്ത് ഒസ്സെഷ്യയുടെ സ്വയംഭരണാവകാശം എടുത്തുകളയുകയും ബലമുപയോഗിച്ച് ഈ പ്രദേശം പിടിച്ചെടുക്കാൻ ശ്രമിക്കുകയുമാണ് ചെയ്തത്.
ഇത് 1991-92-ലെ സൗത്ത് ഒസ്സെഷ്യ യുദ്ധത്തിന് കാരണമായി.
സൗത്ത് ഒസ്സെഷ്യ നിയന്ത്രിക്കുന്നവരുമായി ജോർജ്ജിയക്കാർ 2004-ലും 2008-ലും യുദ്ധം ചെയ്യുകയുണ്ടായി.
2008-ലെ യുദ്ധം റഷ്യയും ജോർജ്ജിയയും തമ്മിലുള്ള യുദ്ധത്തിലേയ്ക്കാണ് നയിച്ചത്.
ഈ യുദ്ധത്തിൽ ഒസ്സെഷ്യൻ സൈനികരും റഷ്യൻ സൈന്യവും ചേർന്ന് സൗത്ത് ഒസ്സെഷ്യൻ ഓട്ടോണോമസ് ഒബ്ലാസ്റ്റ് പ്രദേശത്തിന്റെ മുഴുവൻ പ്രായോഗിക നിയന്ത്രണം ഏറ്റെടുത്തു.
2008-ലെ റഷ്യൻ-ജോർജ്ജിയൻ യുദ്ധത്തെത്തുടർന്ന് റഷ്യ , നിക്കരാഗ്വ , വെനസ്വേല , നവൂറു , തുവാലു എന്നീ രാജ്യങ്ങൾ സൗത്ത് ഒസ്സെഷ്യയുടെ സ്വാതന്ത്ര്യം അംഗീകരിച്ചു.
ജോർജ്ജിയ സൗത്ത് ഒസ്സെഷ്യയുടെ രാഷ്ട്രീയ അസ്തിത്വം അംഗീകരിക്കുന്നില്ല.
സൗത്ത് ഒസ്സെഷ്യയുടെ ഷിഡ കാർട്ട്ലി പ്രദേശത്തിലെ ഭൂമിയും ജോർജ്ജിയ അംഗീകരിക്കുന്നില്ല.
റഷ്യൻ സൈന്യത്തിന്റെ അധിനിവേശത്തിലാണ് സൗത്ത് ഒസ്സെഷ്യ എന്നാണ് ജോർജ്ജിയ കണക്കാക്കുന്നത്.
ഇതും കാണുക രാജ്യങ്ങളുടെ പട്ടിക കുറിപ്പുകൾ അവലംബം പുറത്തേയ്ക്കുള്ള കണ്ണികൾ South Ossetia എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Republic of South Ossetia Archived 2021-04-13 at the Wayback Machine .
Crisis profile, Georgia, Abkhazia, S. Ossetia Archived 2009-06-10 at the Wayback Machine .
From Reuters Alertnet Archived 2009-03-11 at the Wayback Machine .
BBC overview of South Ossetia Border South Ossetia Archived 2012-01-20 at the Wayback Machine .
for use in Google Earth .
സൗത്ത് ഒസ്സെഷ്യൻ യുദ്ധം 2008 ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2014 മാർച്ച് മുതൽ തുടരുന്നു.
ഇംഗ്ലീഷ് വിലാസം https://ml.wikipedia.org/wiki/2008_South_Ossetia_War Russo-Georgian War Main topics Background Prelude Timeline Responsibility Information war Cyberattacks International reaction Protests Humanitarian impact / response Financial impact Reconstruction efforts International recognition of Abkhazia and South Ossetia Controversy over Abkhaz and South Ossetian independence Occupied territories of Georgia Related topics Georgian–Ossetian conflict Georgian–Abkhaz conflict 2014 pro-Russian unrest in Ukraine ക സ തി
2008 ഓഗസ്റ്റ് 7 മുതൽ 16 വരെ ജോർജ്ജിയക്കെതിരെ റഷ്യ , അബ്ഖാസിയ , സൗത്ത് ഒസ്സെഷ്യ എന്നിവർ നടത്തിയ യുദ്ധമാണ് സൗത്ത് ഒസ്സെഷ്യൻ യുദ്ധം 2008 .
റുസ്സോ-ജോർജ്ജിയൻ യുദ്ധം , ഓഗസ്റ്റ് യുദ്ധം , ഫൈവ് ഡേ യുദ്ധം എന്നും ഈ യുദ്ധം അറിയപ്പെടുന്നു.
2008 ഓഗസ്റ്റിൽ സോവിയറ്റ് യൂണിയനിലെ മുൻ റിപ്പബ്ലിക്കുകളായിരുന്ന റഷ്യയും ജോർജിയയും തമ്മിലുള്ള ബന്ധം വഷളായതിനെ തുടർന്നാണ് ഈ യുദ്ധം നടന്നത്.
തന്ത്രപരമായി അതീവ പ്രധാന്യമുള്ള ട്രാൻസ്‌കോക്കേഷ്യ മേഖലയിലാണ് പോരാട്ടം നടന്നത്.
ഇരുപത്തിയൊന്നാം നൂറ്റാണ്ടിലെ ആദ്യത്തെ യൂറോപ്യൻ യുദ്ധമായി ഇത് കണക്കാക്കപ്പെട്ടു.
സൗത്ത് ഓസ്‌ട്രേലിയ ഇംഗ്ലീഷ് വിലാസം https://ml.wikipedia.org/wiki/South_Australia
ഓസ്‌ട്രേലിയയുടെ തെക്കൻ മധ്യഭാഗത്തുള്ള ഒരു സംസ്ഥാനമാണ് സൗത്ത് ഓസ്‌ട്രേലിയ .
( എസ്‌.എ . എന്ന് ചുരുക്കത്തിൽ ഇത് അറിയപ്പെടുന്നു) ഇവിടെ രാജ്യത്തെ ഏറ്റവും വരണ്ട പ്രദേശങ്ങൾ ഉൾക്കൊള്ളുന്നു.
9,83,482 ചതുരശ്ര കിലോമീറ്ററാണ് ഇതിന്റെ മൊത്തം ഭൂവിസ്തൃതി.
ഓസ്‌ട്രേലിയയിലെ സംസ്ഥാനങ്ങളുടെയും ടെറിട്ടറികളുടെയും വിസ്തീർണ്ണം അനുസരിച്ച് ഇത് നാലാമത്തെയും ജനസംഖ്യ പ്രകാരം അഞ്ചാമത്തെതുമാണ്.
മൊത്തം 1.7 ദശലക്ഷം ആളുകളാണു് ഇവിടെയുള്ളത്.
വെസ്റ്റേൺ ഓസ്ട്രേലിയയ്ക്ക് ശേഷം ഓസ്‌ട്രേലിയയിൽ ഏറ്റവും കൂടുതൽ ജനസംഖ്യ ഇവിടെയാണ് കേന്ദ്രീകരിച്ചിരിക്കുന്നത്.
77 ശതമാനത്തിലധികം സൗത്ത് ഓസ്‌ട്രേലിയക്കാർ തലസ്ഥാനമായ അഡ്‌ലെയ്ഡിലോ പരിസരങ്ങളിലോ താമസിക്കുന്നു.
സംസ്ഥാനത്തെ മറ്റ് ജനസംഖ്യാ മേഖലകൾ താരതമ്യേന ചെറുതാണ്.
രണ്ടാമത്തെ വലിയ കേന്ദ്രമായ മൗണ്ട് ഗാംബിയറിൽ ജനസംഖ്യ 28,684 ആണ്.
സൗത്ത് ഓസ്‌ട്രേലിയ മറ്റ് പ്രധാന ഭൂപ്രദേശങ്ങളുമായും നോർത്തേൺ ടെറിട്ടറിയുമായും അതിർത്തി പങ്കിടുന്നു.
പടിഞ്ഞാറ് വെസ്റ്റേൺ ഓസ്‌ട്രേലിയ , വടക്ക് നോർത്തേൺ ടെറിട്ടറി , വടക്ക് കിഴക്ക് ക്വീൻസ്‌ലാൻഡ് , കിഴക്ക് ന്യൂ സൗത്ത് വെയ്ൽസ് , തെക്ക്-കിഴക്ക് വിക്ടോറിയ , തെക്ക് ഗ്രേറ്റ് ഓസ്‌ട്രേലിയൻ ബൈറ്റ് എന്നിവയാണ് അതിർത്തികൾ.
ഓസ്‌ട്രേലിയൻ ജനസംഖ്യയുടെ എട്ട് ശതമാനത്തിൽ താഴെയുള്ള ഈ സംസ്ഥാനം ആറ് സംസ്ഥാനങ്ങളിലും രണ്ട് ടെറിട്ടറികളിലും ജനസംഖ്യയിൽ അഞ്ചാം സ്ഥാനത്താണ്.
ഇവിടുത്തെ ഭൂരിപക്ഷം ആളുകളും വലിയ മെട്രോപൊളിറ്റൻ നഗരമായ അഡ്‌ലെയ്ഡിലാണ് താമസിക്കുന്നത്.
ബാക്കിയുള്ളതിൽ ഭൂരിഭാഗവും തെക്ക്-കിഴക്കൻ തീരത്തും മുറെ നദിയിലും ഫലഭൂയിഷ്ഠമായ പ്രദേശങ്ങളിലാണ് താമസിക്കുന്നത്.
സംസ്ഥാനത്തിന്റെ കോളനിവത്ക്കരണം ഓസ്‌ട്രേലിയയിൽ സവിശേഷമായതാണ്.
കുറ്റവാളികളുടെ ഒത്തുതീർപ്പിനേക്കാൾ സ്വതന്ത്രമായി കുടിയേറിപ്പാർത്ത ആസൂത്രിതമായ ഒരു ബ്രിട്ടീഷ് പ്രവിശ്യയായിരുന്നു ഇവിടം.
1836 ഡിസംബർ 28-ന് കൗൺസിൽ അംഗങ്ങൾ ഓൾഡ് ഗം ട്രീയ്ക്ക് സമീപം സത്യപ്രതിജ്ഞ ചെയ്തപ്പോൾ കൊളോണിയൽ സർക്കാർ ആരംഭിച്ചു.
കാർഷിക, ഉൽപാദന, ഖനന വ്യവസായങ്ങളാണ് സംസ്ഥാനത്തിന്റെ സമ്പദ്‌വ്യവസ്ഥയുടെ പ്രധാന സ്രോതസ്സ്.
മറ്റ് ഭൂഖണ്ഡങ്ങളിലെന്നപോലെ തന്നെ ഈ പ്രദേശം വളരെക്കാലമായി ആദിവാസി ജനതയുടെ മേൽക്കോയ്മയിലായിരുന്നു.
അവർ നിരവധി ഗോത്രങ്ങളിലും ഭാഷകളിലും സംഘടിപ്പിക്കപ്പെട്ടിരുന്നു.
അഡ്‌ലെയ്ഡ് സ്ഥാപിക്കുന്നതിന് അഞ്ച് മാസം മുമ്പ് 1836 ജൂലൈ 26 ന് സൗത്ത് ഓസ്‌ട്രേലിയൻ കമ്പനി കംഗാരു ദ്വീപിലെ കിംഗ്സ്‌കോട്ടിൽ ഒരു താൽക്കാലിക സെറ്റിൽമെന്റ് സ്ഥാപിച്ചു.
വ്യവസ്ഥാപിത കോളനിവൽക്കരണമാണ് സെറ്റിൽമെന്റിന് പിന്നിലെ മാർഗ്ഗനിർദ്ദേശക തത്ത്വം.
എഡ്വേർഡ് ഗിബ്ബൺ വേക്ക്ഫീൽഡ് വാദിച്ച ഈ സിദ്ധാന്തം പിന്നീട് ന്യൂസിലാന്റ് കമ്പനി ഉപയോഗിച്ചു.
സ്വതന്ത്ര കുടിയേറ്റക്കാർക്കുള്ള പൗരസ്വാതന്ത്ര്യവും മതപരമായ സഹിഷ്ണുതയും വാഗ്ദാനം ചെയ്ത് പ്രവിശ്യയെ നാഗരികതയുടെ കേന്ദ്രമായി സ്ഥാപിക്കുക എന്നതായിരുന്നു ലക്ഷ്യം.
സാമ്പത്തിക മാന്ദ്യത്താൽ അതിന്റെ ചരിത്രം അടയാളപ്പെടുത്തിയിട്ടുണ്ടെങ്കിലും ദക്ഷിണ ഓസ്‌ട്രേലിയ രാഷ്ട്രീയമായി പുതുമയുള്ളതും, സാംസ്കാരികമായി ഊർജ്ജസ്വലവുമായി കുതിക്കുന്നു.
മികച്ച വീഞ്ഞിനും നിരവധി സാംസ്കാരിക ഉത്സവങ്ങൾക്കും പേരുകേട്ടതാണ് സൗത്ത് ഓസ്ട്രേലിയ.
ചരിത്രം ആദിമനിവാസികൾക്കൊപ്പം യൂറോപ്യൻ കുടിയേറ്റക്കാർ, 1850
ദക്ഷിണ ഓസ്‌ട്രേലിയയിലെ മാനുഷിക ഇടപെടലുകളുടെ തെളിവുകൾ 20,000 വർഷം പഴക്കമുള്ളതാണ്.
നുള്ളാർബർ സമതലത്തിലെ കൂനാൽഡ ഗുഹയിൽ ഫ്ലിന്റ് മൈനിംഗ് പ്രവർത്തനവും റോക്ക് ആർട്ടും ഉണ്ട്.
സമുദ്രനിരപ്പ് ക്രമേണ ഉയരുന്നതിനാൽ ദ്വീപ് ഒഴിവാക്കപ്പെടുന്നതിന് വളരെ മുമ്പുതന്നെ ദ്വീപിൽ താമസമുണ്ടായിരുന്നു.
ദക്ഷിണ ഓസ്‌ട്രേലിയൻ തീരത്ത് ആദ്യമായി ഫ്രാങ്കോയിസ് തിജ്‌സെൻ ക്യാപ്റ്റനായി എത്തിയ ഡച്ച് കപ്പലായ ഗുൽഡൻ സീപേർട്ട് തീരപ്രദേശത്തിന്റെ ഒരു ഭാഗം മുതൽ കിഴക്ക് ന്യൂയിറ്റ്സ് ദ്വീപസമൂഹം വരെ പരിശോധിച്ച് മാപ്പുചെയ്തു.
തിജ്സെൻ രാജ്യത്തിന്റെ കിഴക്ക് ല്യൂവിനു മുഴുവൻ ഭാഗത്തെയും "ന്യൂറ്റ്സ് ലാൻഡ്" എന്ന് നാമകരണം ചെയ്തു.
കപ്പലിലെ ഒരു വിശിഷ്ട യാത്രക്കാരനായ ഇന്ത്യയിലെ കൗൺസിലർമാരിൽ ഒരാളായ പീറ്റർ ന്യൂറ്റ്സിന്റെ പേരാണ് നൽകിയത്.
തെക്കൻ ഓസ്‌ട്രേലിയയുടെ തീരപ്രദേശത്തെ ആദ്യമായി മാപ്പുചെയ്തത് 1802-ൽ മാത്യു ഫ്ലിൻഡേഴ്‌സും നിക്കോളാസ് ബൗഡിനും ആയിരുന്നു.
എന്നാൽ ഇവിടേക്കുള്ള പ്രവേശനമാർഗ്ഗം ഒഴികെ പോർട്ട് അഡ്ലെയ്ഡ് റിവർ എന്ന് നാമകരണം ചെയ്യപ്പെട്ടു.
ഇത് 1831-ൽ ക്യാപ്റ്റൻ കോലറ്റ് ബാർക്കർ ആദ്യമായി കണ്ടുപിടിക്കുകയും പിന്നീട് 1836–37 ൽ കേണൽ വില്യം ലൈറ്റ് കൃത്യമായി അടയാളപ്പെടുത്തുകയും ചെയ്തു.
സൗത്ത് ഓസ്‌ട്രേലിയൻ കോളനിവൽക്കരണ കമ്മീഷണർമാരുടെ 'ഫസ്റ്റ് എക്സ്പെഡിഷൻ' എന്നറിയപ്പെടുന്ന നേതാവും സൗത്ത് ഓസ്‌ട്രേലിയയിലെ ആദ്യത്തെ സർവേയർ ജനറലുമായിരുന്നു ഇദ്ദേഹം.
ഇപ്പോൾ സൗത്ത് ഓസ്‌ട്രേലിയൻ സംസ്ഥാനമായി മാറിയ ഈ പ്രദേശം 1788-ൽ ന്യൂ സൗത്ത് വെയിൽസിന്റെ കോളനിയുടെ ഭാഗമായി ബ്രിട്ടനുവേണ്ടി അവകാശപ്പെട്ടു.
പുതിയ കോളനിയിൽ ഭൂഖണ്ഡത്തിന്റെ മൂന്നിൽ രണ്ട് ഭാഗവും ഉൾപ്പെട്ടിരുന്നുവെങ്കിലും ആദ്യകാല വാസസ്ഥലങ്ങൾ എല്ലാം കിഴക്കൻ തീരത്തായിരുന്നു.
വളരെ കുറച്ച് പര്യവേക്ഷകർ മാത്രമാണ് ഈ പടിഞ്ഞാറ് ഭാഗത്തേക്ക് എത്തിച്ചേർന്നത്.
ന്യൂ സൗത്ത് വെയിൽസിന്റെ തെക്ക്-പടിഞ്ഞാറ് ഭാഗത്ത് വാസസ്ഥലങ്ങൾ സ്ഥാപിക്കാനുള്ള പ്രധാന നിർദ്ദേശം മുന്നോട്ട് വയ്ക്കുന്നതിന് നാൽപത് വർഷത്തിലധികം സമയമെടുത്തു.
1834 ഓഗസ്റ്റ് 15-ന് ബ്രിട്ടീഷ് പാർലമെന്റ് സൗത്ത് ഓസ്‌ട്രേലിയ ആക്റ്റ് 1834 ( ഫൗണ്ടേഷൻ ആക് റ്റ്) പാസാക്കി.
ഇത് തെക്കൻ ഓസ്‌ട്രേലിയയിൽ ഒരു പ്രവിശ്യയോ പ്രവിശ്യകളോ സ്ഥാപിക്കാനുള്ള അധികാരം നല്കി.
132° ക്കും 141° ക്കും ഇടയിലുള്ള കിഴക്കൻ രേഖാംശത്തിനും 26° തെക്കൻ അക്ഷാംശം മുതൽ തെക്കൻ സമുദ്രം വരെയുമുള്ള ഭൂമി കോളനിക്ക് അനുവദിക്കുമെന്നും അത് കുറ്റവാളികളില്ലാത്തതാണെന്നും ഈ ആക്റ്റ് വ്യക്തമാക്കി.
ഓസ്‌ട്രേലിയയുടെ ബാക്കി ഭാഗങ്ങളിൽ നിന്ന് വ്യത്യസ്തമായി ടെറ നുള്ളിയസ് പുതിയ പ്രവിശ്യയ്ക്ക് ബാധകമല്ല.
സൗത്ത് ഓസ്‌ട്രേലിയ ആക്റ്റ് 1834-ലെ പ്രവർത്തനക്ഷമമായ വ്യവസ്ഥകൾ പ്രകാരം തദ്ദേശവാസികൾക്ക് ഭൂമിയുടെ അവകാശം ഉറപ്പുനൽകുന്നുണ്ടെങ്കിലും ഇത് സൗത്ത് ഓസ്ട്രേലിയൻ കമ്പനി അധികാരികളും കുടിയേറ്റക്കാരും അവഗണിച്ചു.
ഗവർണറുടെ പ്രാരംഭ പ്രഖ്യാപനത്തിൽ സ്വദേശീയരായ ജനങ്ങളുടെ അവകാശങ്ങളെക്കുറിച്ച് ശക്തമായ പരാമർശമുണ്ടായിട്ടും ദക്ഷിണ ഓസ്‌ട്രേലിയയിലെ അതിർത്തി യുദ്ധങ്ങളിൽ നിരവധി സംഘട്ടനങ്ങളും മരണങ്ങളും ഉണ്ടായി.
പ്രവിശ്യയിൽ സ്ഥിരതാമസമാക്കുന്നതിന് മുമ്പ് സർവേ ആവശ്യമായിരുന്നു.
സൗത്ത് ഓസ്‌ട്രേലിയയിലെ കോളനിവൽക്കരണ കമ്മീഷണർമാർ വില്യം ലൈറ്റിനെ അതിന്റെ 'ആദ്യ പര്യവേഷണ' നേതാവായി നിയമിച്ചു.
ദക്ഷിണ ഓസ്‌ട്രേലിയൻ തീരപ്രദേശത്തിന്റെ 1500 മൈൽ ദൂരം പരിശോധിക്കാനും തലസ്ഥാനത്തിനായി ഏറ്റവും മികച്ച സ്ഥലം തിരഞ്ഞെടുക്കാനും ചുമതലപ്പെടുത്തി.
തുടർന്ന് നഗരത്തിന്റെ സ്ഥാനം ആസൂത്രണം ചെയ്യുകയും സർവേ നടത്തുകയും ചെയ്തു.
ഒരു ഏക്കർ ടൗൺ വിഭാഗത്തിനായും 134 ഏക്കർ രാജ്യ വിഭാഗങ്ങളിലേക്കും ഉൾപ്പെടുത്തി.
നിലവിൽ ഏഴ് കപ്പലുകളും 636 പേരും താമസിക്കുന്ന സെറ്റിൽമെന്റ് കംഗാരു ഐലന്റിലെ കിംഗ്സ്‌കോട്ടിൽ താൽക്കാലികമായി സ്ഥാപിച്ചു.
തലസ്ഥാനത്തിന്റെ ഔദ്യോഗിക സ്ഥലം വില്യം ലൈറ്റ് തിരഞ്ഞെടുക്കുന്നതുവരെ അഡ്‌ലെയ്ഡ് നഗരമാണ് ഇതിനായി ഉൾപ്പെടുത്തിയത്.
ആദ്യത്തെ കുടിയേറ്റക്കാർ 1836 നവംബറിൽ ഹോൾഡ്‌ഫാസ്റ്റ് ബേയിൽ (ഇന്നത്തെ ഗ്ലെനെൽഗിന് സമീപം) എത്തി.
കൊളോണിയൽ ഗവൺമെന്റിന്റെ ആരംഭം 1836 ഡിസംബർ 28-ന് പ്രഖ്യാപിച്ചു.
ഇത് ഇപ്പോൾ പ്രൊക്ലമേഷൻ ഡേ എന്നറിയപ്പെടുന്നു.
ബ്രിട്ടീഷ് കുറ്റവാളികളെ ലഭിക്കാത്ത ഏക ഓസ്‌ട്രേലിയൻ സംസ്ഥാനമാണ് സൗത്ത് ഓസ്‌ട്രേലിയ.
മറ്റൊരു സ്വതന്ത്ര വാസസ്ഥലമായ സ്വാൻ റിവർ കോളനി 1829-ൽ സ്ഥാപിതമായി.
വെസ്റ്റേൺ ഓസ്‌ട്രേലിയ പിന്നീട് ഇവിടെ കുറ്റവാളികളെ തേടുകയും തുടർന്ന് 1849-ൽ ഔപചാരികമായി ഒരു ശിക്ഷാ കോളനിയായി രൂപീകരിക്കുകയും ചെയ്തു.
1904 ജനുവരി 13-ന് സൗത്ത് ഓസ്‌ട്രേലിയയുടെ നിലവിലെ പതാക അംഗീകരിച്ചു.
സ്റ്റേറ്റ് ബാഡ്ജ് ഉൾപ്പെടുത്തി നിർമ്മിച്ചിരിക്കുന്ന ഒരു പതാകയാണിത്.
അഡ്‌ലെയ്ഡിലെ സ്‌കൂൾ ഓഫ് ഡിസൈനിലെ റോബർട്ട് ക്രെയ്ഗാണ് സ്റ്റേറ്റ് ബാഡ്ജ് രൂപകൽപ്പന ചെയ്തതെന്ന് കരുതുന്നു.
ഭൂമിശാസ്ത്രം കിഴക്കൻ സൗത്ത് ഓസ്‌ട്രേലിയയുടെ ഉപഗ്രഹ ചിത്രം.
വടക്കുഭാഗത്തുള്ള വരണ്ട തടാകങ്ങൾ (വെളുത്ത പാടുകൾ) ശ്രദ്ധിക്കുക.
അഡ്‌ലെയ്ഡിന്റെ വടക്കുകിഴക്കായി ബറോസ വാലി ഫ്ലൂറിയു പെനിൻസുലയിൽ സ്ഥിതിചെയ്യുന്ന സെക്കന്റ് വാലിയുടെ തീരപ്രദേശം ഫ്ലിൻഡേഴ്സ് പർവതനിരകളിലെ വരണ്ട ഭൂമി
ഇവിടുത്തെ ഭൂപ്രദേശം മിക്കവാറും വരണ്ടതും, ഭാഗികമായി വരണ്ടതുമായ നിരവധി താഴ്ന്ന പർവതനിരകളോടു കൂടിയ പ്രദേശങ്ങളാണ് .
കേപ് ജെർവിസ് മുതൽ ടോറൻസ് തടാകത്തിന്റെ വടക്കേ അറ്റത്ത് 800 കിലോമീറ്റർ (500 മൈൽ) വടക്ക് വ്യാപിക്കുന്ന മൌണ്ട് ലോഫ്റ്റി - ഫ്ലിൻഡേഴ്സ് റേഞ്ച് സിസ്റ്റമാണ് ഇതിൽ ഏറ്റവും പ്രധാനം.
സംസ്ഥാനത്തെ ഏറ്റവും ഉയർന്ന സ്ഥാനം ആ ശ്രേണികളിലല്ല സ്ഥിതി ചെയ്യുന്നത്.
സംസ്ഥാനത്തിന്റെ അങ്ങേയറ്റത്തെ വടക്കുപടിഞ്ഞാറൻ ഭാഗത്തുള്ള മസ്‌ഗ്രേവ് പർവതനിരകളിലാണ് മൗണ്ട് വുഡ്‌റോഫ് എന്ന ഏറ്റവും ഉയരം കൂടിയ പർവ്വത നിരകൾ.
സംസ്ഥാനത്തിന്റെ തെക്കുപടിഞ്ഞാറൻ ഭാഗത്ത് ഗ്രേറ്റ് ഓസ്ട്രേലിയൻ ബൈറ്റിന്റെ മലഞ്ചെരിവുകളിൽ വിരളമായി ജനവാസമുള്ള നുള്ളാർബർ സമതലമുണ്ട് .
തീരത്തിന്റെ സവിശേഷതകളിൽ സ്പെൻസർ ഗൾഫും ചുറ്റുമുള്ള ഐർ, യോർക്ക് പെനിൻസുലകളും ഉൾപ്പെടുന്നു.
ഗോതമ്പ്, വൈൻ, കമ്പിളി എന്നിവയാണ് ദക്ഷിണ ഓസ്‌ട്രേലിയയിലെ പ്രധാന വ്യവസായങ്ങളും കയറ്റുമതിയും.
ഓസ്‌ട്രേലിയയുടെ വൈനുകളിൽ പകുതിയിലധികവും ദക്ഷിണ ഓസ്‌ട്രേലിയൻ പ്രദേശങ്ങളിലാണ് ഉത്പാദിപ്പിക്കുന്നത്.
ഇതിൽ പ്രധാനമായും ബറോസ വാലി , ക്ലെയർ വാലി , മക്ലാരൻ വെയ്ൽ , കൂനവാര , റിവർലാന്റ് , അഡ്‌ലെയ്ഡ് ഹിൽസ് എന്നീ പ്രദേശങ്ങൾ ഉൾപ്പെടുന്നു.
സൗത്ത് ഓസ്‌ട്രേലിയൻ അതിർത്തികൾ
ഓസ്‌ട്രേലിയൻ ക്യാപിറ്റൽ ടെറിട്ടറിയും ജെർവിസ് ബേ ടെറിട്ടറിയും ഒഴികെയുള്ള മറ്റെല്ലാ ഓസ്‌ട്രേലിയൻ മെയിൻ ലാന്റ് സ്റ്റേറ്റുകളുമായും പ്രദേശങ്ങളുമായും സൗത്ത് ഓസ്‌ട്രേലിയയ്ക്ക് അതിരുകളുണ്ട്.
1920-കളിൽ അതിർത്തി അടയാളപ്പെടുത്തിയ ദക്ഷിണ ഓസ്‌ട്രേലിയൻ സർക്കാർ ജ്യോതിശാസ്ത്രജ്ഞനായ ഡോഡ്‌വെൽ, വെസ്റ്റേൺ ഓസ്‌ട്രേലിയൻ ഗവൺമെന്റ് ജ്യോതിശാസ്ത്രജ്ഞനായ കർലെവിസ് എന്നിവരുൾപ്പെടുന്ന ചരിത്രമാണ് പടിഞ്ഞാറൻ ഓസ്‌ട്രേലിയ അതിർത്തിയിലുള്ളത് .
1863-ൽ സൗത്ത് ഓസ്‌ട്രേലിയയുടെ വടക്ക് ഭാഗത്തുള്ള ന്യൂ സൗത്ത് വെയിൽസിന്റെ ഭാഗം "നോർത്തേൺ ടെറിട്ടറി ഓഫ് സൗത്ത് ഓസ്‌ട്രേലിയ" എന്ന ലെറ്റേഴ്സ് പേറ്റന്റ് ഉപയോഗിച്ച് സൗത്ത് ഓസ്‌ട്രേലിയയുമായി കൂട്ടിച്ചേർത്തു.
1863 ജൂലൈ 6-ന് ഇത് "നോർത്തേൺ ടെറിട്ടറി" എന്ന പേരിലേക്കു ചുരുക്കി.
1911-ൽ നോർത്തേൺ ടെറിട്ടറി , ഫെഡറൽ സർക്കാരിനു കൈമാറി ഒരു പ്രത്യേക പ്രദേശമായി മാറി.
ഓസ്‌ട്രേലിയൻ മാപ്പുകൾ അനുസരിച്ച് ദക്ഷിണ ഓസ്‌ട്രേലിയയുടെ തെക്കൻ തീരം ദക്ഷിണ സമുദ്രത്താൽ ചുറ്റപ്പെട്ടിരിക്കുന്നു.
എന്നാൽ ഔദ്യോഗിക അന്താരാഷ്ട്ര സമവായം അനുസരിച്ച് ദക്ഷിണ മഹാസമുദ്രത്തെ ധ്രുവത്തിൽ നിന്ന് 60°S അല്ലെങ്കിൽ 55°S വരെ മാത്രം വ്യാപിക്കുന്നതായി നിർവചിക്കുന്നു.
തെക്കൻ ഓസ്‌ട്രേലിയയുടെ ഏറ്റവും തെക്കൻ പോയിന്റിനേക്കാൾ കുറഞ്ഞത് 17 ഡിഗ്രി അക്ഷാംശത്തിലാണുള്ളത്.
അങ്ങനെ തെക്കൻ തീരം ഔദ്യോഗികമായി ഇന്ത്യൻ മഹാസമുദ്രത്തിന്റെ തെക്ക് ഭാഗത്തോട് ചേർന്നാണ് നിൽക്കുന്നത്.
കാലാവസ്ഥ സൗത്ത് ഓസ്‌ട്രേലിയയിലെ കാലാവസ്ഥാ രീതികൾ
സംസ്ഥാനത്തിന്റെ തെക്കൻ ഭാഗത്ത് മെഡിറ്ററേനിയൻ കാലാവസ്ഥയുണ്ട്, ബാക്കി സംസ്ഥാനങ്ങളിൽ വരണ്ടതോ ഭാഗികമായി വരണ്ടതോ ആയ കാലാവസ്ഥയുണ്ട്.
ദക്ഷിണ ഓസ്‌ട്രേലിയയുടെ പ്രധാന താപനില ജനുവരിയിൽ 29°C (84°F), ജൂലൈയിൽ 15°C (59°F) എന്നിങ്ങനെയാണ്.
1960 ജനുവരി 2-ന് ഊഡ്നദത്തയിൽ ഏറ്റവും ഉയർന്ന താപനില 50.7°C (123.3°F) ആയി രേഖപ്പെടുത്തി.
ഇത് ഓസ്‌ട്രേലിയയിൽ രേഖപ്പെടുത്തിയ ഏറ്റവും ഉയർന്ന ഔദ്യോഗിക താപനില കൂടിയാണ്.
1976 ജൂലൈ 20-ന് യോങ്കാലയിൽ ഏറ്റവും കുറഞ്ഞ താപനില −8.2°C (17.2°F) ആയിരുന്നു.
സൗത്ത് ഓസ്ട്രേലിയ പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം റെക്കോർഡ് കൂടിയ °C (°F) 50.7 (123.3) 48.2 (118.8) 46.5 (115.7) 42.1 (107.8) 36.5 (97.7) 34.0 (93.2) 34.2 (93.6) 36.5 (97.7) 41.5 (106.7) 45.4 (113.7) 47.9 (118.2) 49.9 (121.8) 50.7 (123.3) താഴ്ന്ന റെക്കോർഡ് °C (°F) 0.2 (32.4) 0.8 (33.4) −2.2 (28) −3.5 (25.7) −6.6 (20.1) −8.1 (17.4) −8.2 (17.2) −6.6 (20.1) −4.5 (23.9) −4.4 (24.1) −2.4 (27.7) −0.5 (31.1) −8.2 (17.2) ഉറവിടം: ബ്യൂറോ ഓഫ് മീറ്ററോളജി സമ്പദ്‌വ്യവസ്ഥ ഈഡൻ വാലിയിലെ മുന്തിരിത്തോട്ടം .
സൗത്ത് ഓസ്‌ട്രേലിയയിലെ വൈൻ വ്യവസായമാണ് ഓസ്‌ട്രേലിയയിലെ ഏറ്റവും വലിയ വ്യവസായം.
ഫ്ലിൻഡേഴ്സ് മെഡിക്കൽ സെന്റർ .
സൗത്ത് ഓസ്‌ട്രേലിയയിലെ എബി‌എസ് നിർവചിക്കപ്പെട്ട ഏറ്റവും വലിയ തൊഴിൽ മേഖലയാണ് ആരോഗ്യ പരിരക്ഷയും സാമൂഹിക സഹായവും.
2009-10 ലെ സൗത്ത് ഓസ്‌ട്രേലിയയുടെ ശരാശരി വാർഷിക തൊഴിലാളികൾ 800,600 പേരാണ്.
ഇത് 2000–01 നെ അപേക്ഷിച്ച് 18% കൂടുതലാണ്.
ഇതേ കാലയളവിലെ ദേശീയ ശരാശരി വാർഷിക തൊഴിൽ ശതമാനം 22% ആയി ഉയർന്നു.
സൗത്ത് ഓസ്‌ട്രേലിയയിലെ ഏറ്റവും വലിയ തൊഴിൽ മേഖല ആരോഗ്യ സംരക്ഷണവും സാമൂഹിക സഹായവുമാണ്.
2006-07 ന് ശേഷമുള്ള ഏറ്റവും വലിയ തൊഴിലുടമയെന്ന നിലയിൽ സൗത്ത് ഓസ്ട്രേലിയയിലെ ഉൽ‌പാദന മേഖലയെ ഇത് മറികടക്കുന്നു.
2009-10-ൽ സൗത്ത് ഓസ്‌ട്രേലിയയിലെ ഉൽപ്പാദന മേഖലയിൽ ശരാശരി 83,700 പേർക്ക് തൊഴിൽ ലഭിച്ചു.
എന്നാൽ ആരോഗ്യ സംരക്ഷണത്തിനും സാമൂഹിക സഹായത്തിനും 103,300 ആയിരുന്നു തൊഴിൽ ലഭ്യത.
ആരോഗ്യ സംരക്ഷണവും സാമൂഹിക സഹായവും സംസ്ഥാന ശരാശരി വാർഷിക തൊഴിലിന്റെ 13 ശതമാനത്തെ പ്രതിനിധീകരിക്കുന്നു.
91,900 പേർക്ക് ജോലിയും സംസ്ഥാന തൊഴിലാളികളിൽ 12 ശതമാനവും ഉള്ള സൗത്ത് ഓസ്‌ട്രേലിയയിലെ (2009-10) രണ്ടാമത്തെ വലിയ തൊഴിൽ മേഖലയാണ് റീട്ടെയിൽ വ്യാപാരം.
സൗത്ത് ഓസ്‌ട്രേലിയയുടെ സമ്പദ്‌വ്യവസ്ഥയിൽ ഉൽ‌പാദന വ്യവസായം ഒരു പ്രധാന പങ്ക് വഹിക്കുന്നു.
ഇത് സംസ്ഥാനത്തിന്റെ മൊത്ത ഉൽ‌പ്പന്നത്തിന്റെ (ജി‌എസ്‌പി) 11.7% ഉൽ‌പാദിപ്പിക്കുകയും കയറ്റുമതിയിൽ ഒരു പ്രധാന പങ്കുവഹിക്കുകയും ചെയ്യുന്നു.
ഓട്ടോമോട്ടീവ് (മൊത്തം ഓസ്‌ട്രേലിയൻ ഉൽപാദനത്തിന്റെ 44%, 2006), ഘടകവസ്തുക്കളുടെ നിർമ്മാണം, ഫാർമസ്യൂട്ടിക്കൽസ്, പ്രതിരോധ സാങ്കേതികവിദ്യ (ജിഎസ്പിയുടെ 2.1%, 2002–03), ഇലക്ട്രോണിക് സംവിധാനങ്ങൾ (2006-ൽ ജിഎസ്പിയുടെ 3.0%) എന്നിവ നിർമ്മാണ വ്യവസായത്തിൽ ഉൾപ്പെടുന്നു.
സൗത്ത് ഓസ്‌ട്രേലിയയുടെ സമ്പദ്‌വ്യവസ്ഥ ഓസ്‌ട്രേലിയയിലെ മറ്റേതൊരു സംസ്ഥാനത്തേക്കാളും കയറ്റുമതിയെ ആശ്രയിച്ചിരിക്കുന്നു.
സൗത്ത് ഓസ്‌ട്രേലിയയുടെ ക്രെഡിറ്റ് റേറ്റിംഗ് 2004 സെപ്റ്റംബറിൽ സ്റ്റാൻഡേർഡ് പുവേഴ്‌സ് റേറ്റിംഗ് ഏജൻസി AAA യും മൂഡീസ് റേറ്റിംഗ് ഏജൻസി 2004 നവംബറിലും AAA ആയി അപ്‌ഗ്രേഡുചെയ്‌തു.
ഇത് ഏതെങ്കിലും കമ്പനിയോ അധികാരിയോ നേടാവുന്ന ഏറ്റവും ഉയർന്ന ക്രെഡിറ്റ് റേറ്റിംഗാണ്.
സ്റ്റേറ്റ് ബാങ്ക് തകർച്ചയിൽ ഈ റേറ്റിംഗുകൾ മുമ്പ് നഷ്ടപ്പെട്ടിരുന്നു.
എങ്കിലു വരുമാനം കുറയുക, പുതിയ ചെലവ് സംരംഭങ്ങൾ, പ്രതീക്ഷിച്ചതിലും മോശമായ ബജറ്റ് വീക്ഷണം തുടങ്ങിയവ കാരണം 2012-ൽ സ്റ്റാൻഡേർഡ് പുവർസ് സംസ്ഥാനത്തിന്റെ ക്രെഡിറ്റ് റേറ്റിംഗ് AA+ ലേക്ക് താഴ്ത്തി.
2013-ൽ സൗത്ത് ഓസ്‌ട്രേലിയയെ കോംസെക് സെക്യൂരിറ്റീസ് ഓസ്‌ട്രേലിയയിലെ ഏറ്റവും താഴ്ന്ന പ്രകടനം കാഴ്ചവെക്കുന്ന രണ്ടാമത്തെ സമ്പദ്‌വ്യവസ്ഥയായി തിരഞ്ഞെടുത്തു.
ചില സ്രോതസ്സുകൾ ദുർബലമായ ചില്ലറ ചെലവുകളും മൂലധന നിക്ഷേപവും ചൂണ്ടിക്കാണിക്കുമ്പോൾ മറ്റുചില സ്രോതസ്സുകളുടെ മോശം പ്രകടനമാണ് പൊതുചെലവ് കുറയാൻ കാരണമായത്.
വാണിജ്യവത്ക്കരണത്തിനും പുനരുപയോഗ ഊർജ്ജത്തോടുള്ള പ്രതിബദ്ധതയ്ക്കും മറ്റ് ഓസ്‌ട്രേലിയൻ സംസ്ഥാനങ്ങളെ അപേക്ഷിച്ച് സൗത്ത് ഓസ്‌ട്രേലിയയാണ് മുന്നിൽ നിൽക്കുന്നത്.
ഇപ്പോൾ ഓസ്ട്രേലിയയിൽ കാറ്റിൽ നിന്നുള്ള വൈദ്യുതി ഉത്പാദിപ്പിക്കുന്നതിൽ സൗത്ത് ഓസ്ട്രേലിയ വളരെ മുൻപിലാണ്.
സൗത്ത് ഓസ്‌ട്രേലിയയിൽ വർദ്ധിച്ചുവരുന്ന വൈദ്യുതി ഉറവിടമാണ് പുനരുപയോഗ ഊർജ്ജം.
സംസ്ഥാനത്തിന്റെ സമ്പദ്‌വ്യവസ്ഥയ്ക്ക് ഈ പ്രത്യേക വ്യവസായത്തിൽ നിന്ന് മികച്ച വളർച്ചാ സാധ്യതയുണ്ട്.
സൗത്ത് ഓസ്‌ട്രേലിയയിലെ മിഡ്-നോർത്ത് മേഖലയിലെ ഹോൺസ്‌ഡേൽ വിൻഡ് ഫാമിനോട് ചേർന്നുള്ള ഗ്രിഡിൽ കണക്റ്റുചെയ്‌ത ബാറ്ററികളുടെ ശേഖരമാണ് ഹോർൺസ്‌ഡേൽ പവർ റിസർവ്.
2017-ന്റെ അവസാനത്തിൽ ഇതിന്റ് നിർമ്മാണ സമയത്ത് ലോകത്തിലെ ഏറ്റവും വലിയ ലിഥിയം അയൺ ബാറ്ററിയായി ഇത് കണക്കാക്കപ്പെട്ടു.
ഒളിമ്പിക് ഡാം
വടക്കൻ സൗത്ത് ഓസ്‌ട്രേലിയയിലെ റോക്‌സ്‌ബി ഡൗൺസിന് സമീപമുള്ള ഒളിമ്പിക് ഡാം ഖനിയാണ് ലോകത്തിലെ ഏറ്റവും വലിയ യുറേനിയം നിക്ഷേപം.
ലോകത്തിലെ കുറഞ്ഞ ചെലവിൽ വീണ്ടെടുക്കാൻ കഴിയുന്ന യുറേനിയത്തിന്റെ കരുതൽ ശേഖരത്തിന്റെ മൂന്നിലൊന്നും ഓസ്‌ട്രേലിയയുടെ 70 ശതമാനവും ഇവിടെയുണ്ട്.
ബി‌എച്ച്പി ബില്ലിട്ടന്റെ ഉടമസ്ഥതയിലുള്ളതും പ്രവർത്തിപ്പിക്കുന്നതുമായ ഖനി നിലവിൽ ആഗോള യുറേനിയം ഉൽപാദനത്തിന്റെ 9% ആണ് കൈകാര്യം ചെയ്യുന്നത്.
ലോകത്തിലെ നാലാമത്തെ വലിയ ചെമ്പ് നിക്ഷേപവും ലോകത്തിലെ അഞ്ചാമത്തെ വലിയ സ്വർണ്ണ നിക്ഷേപവുമാണ് ഒളിമ്പിക് ഡാം ഖനി.
ക്രൌൺ ലാൻഡ്
സൗത്ത് ഓസ്‌ട്രേലിയയുടെ വലതുവശത്തായി കൈവശമുള്ള ക്രൗൺ ലാൻഡ്, ക്രൗൺ ലാൻഡ് മാനേജ്‌മെന്റ് ആക്റ്റ് 2009 പ്രകാരമാണ് കൈകാര്യം ചെയ്യുന്നത്.
സർക്കാർ അഡ്‌ലെയ്ഡിലെ പാർലമെന്റ് ഹൗസ്
ഓസ്‌ട്രേലിയൻ രാജ്ഞി പരമാധികാരിയായുള്ള സൗത്ത് ഓസ്‌ട്രേലിയയിൽ ഒരു ഭരണഘടനാപരമായ രാജവാഴ്ചയാണുള്ളത്.
രാജ്ഞിയുടെ പ്രതിനിധിയാണ് ഗവർണർ .
കോമൺ‌വെൽത്ത് ഓഫ് ഓസ്‌ട്രേലിയയുടെ സംസ്ഥാനമാണിത്.
സൗത്ത് ഓസ്‌ട്രേലിയയിലെ ദ്വിമണ്ഡല പാർലമെന്റിൽ ഹൗസ് ഓഫ് അസംബ്ലി എന്നറിയപ്പെടുന്ന ലോവർ ഹൗസും ലെജിസ്ലേറ്റീവ് കൗൺസിൽ എന്നറിയപ്പെടുന്ന ഉപരിസഭയും ഉൾപ്പെടുന്നു.
ഓരോ നാല് വർഷത്തിലും പൊതു തിരഞ്ഞെടുപ്പ് നടക്കുന്നു.
ആരംഭത്തിൽ സൗത്ത് ഓസ്‌ട്രേലിയൻ ഗവർണർ ഏതാണ്ട് പൂർണ്ണമായ അധികാരം കൈവശം വച്ചിരുന്നു.
കോളനി സൃഷ്ടിക്കുന്നതിനുള്ള സാമ്രാജ്യത്വ ഗവൺമെന്റിന്റെ ലെറ്റർ ഓഫ് പേറ്റന്റിൽ നിന്നാണ് ഇത് ലഭിച്ചത്.
അദ്ദേഹം ബ്രിട്ടീഷ് കൊളോണിയൽ ഓഫീസിനോട് മാത്രം ഉത്തരവാദിത്തമുള്ളവനായിരുന്നു എന്നതിനാൽ കോളനിയിൽ ജനാധിപത്യം നിലവിലില്ല.
1843-ൽ സൗത്ത് ഓസ്‌ട്രേലിയയുടെ ഭരണത്തെക്കുറിച്ച് ഗവർണറെ ഉപദേശിക്കാൻ ലെജിസ്ലേറ്റീവ് കൗൺസിൽ എന്ന പേരിൽ ഒരു പുതിയ ബോഡി രൂപീകരിച്ചു.
ബ്രിട്ടീഷ് ഗവൺമെന്റിന്റെ മൂന്ന് പ്രതിനിധികളും ഗവർണർ നിയോഗിച്ച നാല് കോളനിക്കാരും അടങ്ങുന്നതായിരുന്നു അത്.
മൊത്തത്തിലുള്ള എക്സിക്യൂട്ടീവ് അധികാരം ഗവർണർ നിലനിർത്തി.
1851-ൽ ഇംപീരിയൽ പാർലമെന്റ് ഓസ്‌ട്രേലിയൻ കോളനീസ് ഗവൺമെന്റ് ആക്ട് നടപ്പാക്കി.
അത് ഓരോ കൊളോണിയൽ നിയമസഭകളിലേക്കും പ്രതിനിധികളെ തിരഞ്ഞെടുക്കുന്നതിനും സൗത്ത് ഓസ്‌ട്രേലിയയിൽ പ്രതിനിധികളെയും ഉത്തരവാദിത്തമുള്ള സർക്കാരിനെയും മികച്ച രീതിയിൽ സൃഷ്ടിക്കുന്നതിനായി ഒരു ഭരണഘടന തയ്യാറാക്കുന്നതിനും അനുവദിച്ചു.
അതേ വർഷം തന്നെ പുതിയ 24 സീറ്റുകളുള്ള ലെജിസ്ലേറ്റീവ് കൗൺസിലിൽ 16 അംഗങ്ങൾക്ക് വോട്ടുചെയ്യാൻ ഉചിതമായ പുരുഷ കോളനിക്കാർക്ക് അനുവാദം നൽകി.
എന്നാൽ എട്ട് അംഗങ്ങളെ ഗവർണർ നിയമിക്കുന്നത് തുടർന്നു.